Nintendo DS

Ang Nintendo DS (ニンテンドーDS, minsan ay pinapaikli sa DS o NDS) ay isang dalawahang tabing na larong handheld na console na binuo at ginawa ng Nintendo. Ito ay ibinebenta noong 2004 sa Canada, Estados Unidos at Hapon. Ang console ay nagpapakita ng isang disenyong clamshell na tulad sa Game Boy Advance SP na may dalawang tabing LCD sa loob — na ang pang-ilalim na tabing ay isang panoorang hipo. Ang Nintendo DS ay mayroon ding nakalgay na miktinig at natutulungan ng wireless IEEE 802.11 (Wi-Fi) standard   na nagpapahintulot sa mga manlalaro na makipag-ugnayan sa loob ng maliit na rango (10–30 m, naaayon sa mga kundisyon) o nag-online sa pamamagitan ng serbisyong Nintendo Wi-Fi Connection na inilunsad kinabukasan matapos ipalabas ang Nintendo DS. Maari kang makipag-usap sa ibang manlalaro gamit ang PictoChat na makikita sa main menu ng console.

Ang code name ng sistema ay Nitro   at ito ay makikita sa model number na makikita sa yunit (NTR-001). Ang pangalan ng console ay opisyal na tumutukoy sa "Developers' System" sa pananagguni sa mga developer ng bagong system na naglalayong magbigay-buhay, at ang "Dual Screen", ang pinakanatatanging katangian ng sistema.

Noong Marso 2, 2006, naglabas ang Nintendo ng Nintendo DS Lite. Ito ay pinalabas rin sa Hilagang Amerika, Europa at Australia noong Hunyo 2006. Ang DS Lite ay isang mas maliit at mas magaan na bersyon ng Nintendo DS at may mas malinaw na mga tabing. Tinutukoy din ng Nintendo na ang lumang modelo bilang ang "tunay na estilo" ng Nintendo DS. Ito ay tinutukoy rin bilang ang "DS Phat" ng mga tagahanga. Noong Oktubre 2, 2008, nagpahayag ang Nintendo na isa pang pagbabago sa disenyo ng Nintendo DS sa Nintendo Fall Media Summit. Noong Nobyembre 1, 2008, inilabas ng Nintendo ang Nintendo DSi, isang pagbabago sa disenyo na may maraming pagbabago sa hardware at bagong features. Lahat ng model ng Nintendo DS pag pinagsamasama ay nakabenta ng 154.01 milyong units,Noong Setyembre 30, 2014. ginagawa itong pinaka-mabentang handheld game console hanggang sa kasalukuyan at ang ikalawang pinaka-mabentang video game console ng lahat. Ang sumunod sa linya ng Nintendo DS ay ang linya ng Nintendo 3DS sa 2011.

 Mga sanggunian 

Kategorya:Mga handheld game console
Kategorya:Nintendo